
Ministru kabineta sēdes protokollēmums

Informatīvais ziņojums "Par līdzfinansējuma nodrošināšanu projekta E3UDRES2 2.0 un projekta SIPAS īstenošanai"

· 1. Pieņemt zināšanai iesniegto informatīvo ziņojumu.
· 2. Atļaut Izglītības un zinātnes ministrijai 2025.–2027. gadā uzņemties jaunas valsts budžeta ilgtermiņa saistības Eiropas Savienības programmas Erasmus+ ietvaros:
· 2.1. projekta "Sabiedriska un uzņēmīga Eiropas Universitāte kā virzītājspēks Eiropas reģionu viedai un ilgtspējīgai attīstībai 2.0" (E3UDRES2) īstenošanai 1 573 578 euro apmērā, tai skaitā Eiropas Komisijas finansējums 1 258 862 euro apmērā un valsts budžeta līdzfinansējums 314 716 euro apmērā;
· 2.2. projekta "Ilgtspējības un tehnoloģiju veicināšana tūrisma, viesmīlības un pakalpojumu studijās, izmantojot stratēģiskās nozares partnerības" (SIPAS) īstenošanai 172 008 euro apmērā, tai skaitā Eiropas Komisijas finansējums 154 807 euro apmērā un valsts budžeta līdzfinansējums 17 201 euro apmērā.
· 3. Lai nodrošinātu šā protokollēmuma 2. punktā minēto uzdevumu, Izglītības un zinātnes ministrijai sagatavot un iesniegt pieprasījumu Finanšu ministrijā saskaņā ar Ministru kabineta 2018. gada 17. jūlija noteikumiem Nr. 421 ''Kārtība, kādā veic gadskārtējā valsts budžeta likumā noteiktās apropriācijas izmaiņas'', plānojot valsts budžeta līdzfinansējumam nepieciešamos līdzekļus pārdalīt no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz Izglītības un zinātnes ministrijas valsts budžeta apakšprogrammu 70.11.00 "Dalība Eiropas Savienības izglītības sadarbības projektos", tai skaitā:
· 3.1. 314 716 euro apmērā projekta E3UDRES2 īstenošanai, no tiem 2025. gadā 155 500 euro apmērā, 2026. gadā 91 512 euro apmērā un 2027. gadā 67 704 euro apmērā;
· 3.2. 17 201 euro apmērā projekta SIPAS īstenošanai, no tiem 2025. gadā 9 228 euro apmērā un 2026. gadā 7 973 euro apmērā.
· 4. Izglītības un zinātnes ministrijai atbilstoši šā protokollēmuma 2. punktam iesniegt Finanšu ministrijā priekšlikumus maksimāli pieļaujamo izdevumu apjoma 2026.–2027. gadam precizēšanai. Finanšu ministrijai attiecīgi precizēt Izglītības un zinātnes ministrijas maksimāli pieļaujamo izdevumu apjomu 2026.–2027. gadam.

